text: Ignorerede indberetning om børneporno
  02 december 2011 kl. 16.19
  Fredericia Kommune ignorerede indberetninger fra en servicemedarbejder, som gentagne gange har fundet fotos af nøgne børn, når hun har gjort rent på toiletterne ved Monjasa Park.
  Kommunen gav hende bare besked om at smide billederne ud, skriver Fredericia Avisen fredag.
  
  Jager børnelokker
  Politiet jager en børnelokker, som måske er set ved toiletbygningen ved Monjasa Park. Rengøringspersonalet fra Fredericia Kommune overraskede i denne uge en mand, som var i besiddelse af fotos af nøgne børn. 
  Efter omtalte på Fredericia Avisen har en servicemedarbejder, som i en årrække har gjort rent i toiletbygningen, valgt at stå frem og fortælle, at fundet af børnepornobilleder i toiletbygningen, er langt større end først antaget.
  
  Smid det ud!
  - Jeg har tidligere fundet fotos af nøgne børn på toiletterne ved Monjasa Park, da jeg gjorde rent. Men hver gang fik jeg besked på, da jeg ville indberette det til min teamleder på Fredericia Kommune, at jeg bare skulle smide dem ud, siger servicemedarbederen, der ønsker at være anonym.
  
  To gange
  Fredericia Kommune og teamlederen har pligt til at indberette fundet til politiet, som de også mener, at de har gjort.
  - Der er blevet fundet børnepornobilleder to gange, og det er blevet indberettet til politiet og ledelsen ved Fredericia Kommune. Jeg nægter at tro på, at medarbejderen taler sandt, når hun påstår, at hun har forsøgt at indberette billederne til sin teamleder og hun ikke har taget det alvorligt, oplyser driftchef Per Holm ved Fredericia Kommune til Fredericia Avisen.
  